સોમવારે અભિનેત્રી શિલ્પા શેટ્ટી એક વેલનેસ સેન્ટરના ઉદ્ઘાટન માટે સુરત પહોંચી હતી. અહીં ફરી એકવાર મીડિયા દ્વારા તેણે વાલ્મીકિ સમાજ અંગે કરેલ ટિપ્પણી પર પ્રશ્ન થતાં તેણે બંને હાથ જોડી માફી માંગી હતી. જાહેરમાં વાલ્મીકિ સમાજ માટે અપશબ્દોના પ્રયોગ બદલ અભિનેતા સલમાન ખાન અને શિલ્પા શેટ્ટી સામે એફઆઇઆર દાખલ કરવામાં આવી છે. કાર્યક્રમમાં મીડિયા દ્વારા શિલ્પાને જ્યારે આ અંગે સવાલ કરવામાં આવ્યો તો તેણે કહ્યું કે, હું કોઇની લાગણી દુભાવવા નહોતી માંગતી. હું અગાઉ પણ ઘણીવાર માફી માંગી ચૂકી છું અને છતાં આજે ફરી એકવાર બે હાથ જોડીને માફી માંગુ છું. આ વિવાદ જલ્દી પૂર્ણ થાય એવી ભગવાનને પ્રાર્થના કરું છું.